《次答林立人》
清代·陈恭尹

乾坤吾道本悠悠，久已忘机狎海鸥。斯世自甘为弃物，新诗何必话从头。

东风正熟中山酒，积雨宜披五月裘。幸是群贤有嘉会，兰亭觞酌尚堪浮。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。